Сергей Есенин
Моя нежна любов, Шагане!…

Превод от руски: Иван Николов, 1984

chitanka.info

Моя нежна любов, Шагане!

Чужденец съм, но щом ме помоли,

бих разказвал за мойте раздоли,

за обраслото с ръж ширине.

Моя нежна любов, Шагане.

Чужденец съм, но щом ме помоли,

пак си спомням за месеца млад,

пред Шираз, най-прекрасния град,

предпочитам полетата голи.

Чужденец съм, но щом ме помоли,

Бих разказвал за мойте раздоли,

виж перчема ми, рус като ръж,

и усукан на пръста го дръж —

не боли от такива неволи.

Бих разказвал за мойте раздоли.

за обраслото с ръж ширине

те подсещам с коси като свила.

Усмихни се, шегувай се, мила,

имах спомен — и ти го отне —

за обраслото с ръж ширине.

Моя нежна любов, Шагане!

Там, на север, остана момиче

и на тебе то много прилича,

може то да ме помни поне…

Моя нежна любов, Шагане.

1924

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.